**Rīgas domes** **Konsultatīvās padomes**

**sabiedrības integrācijas jautājumos (turpmāk – Konsultatīvā padome)**

**SĒDES PROTOKOLS**

Rīgā

2023. gada 13. decembrī AIC-SIKP-23-3-pro

Tiešsaistes platformā Microsoft Teams sapulce

Sēde tiek atklāta plkst. 15:00

**Sēdē piedalās Konsultatīvas padomes locekļi:**

|  |  |  |
| --- | --- | --- |
| **Nr.** | **Vārds, Uzvārds** | **Amats** |
| 1. | Iveta Ratinīka | Rīgas domes Rīgas domes Izglītības, kultūras un sporta komitejas locekle, “Latvijas attīstībai” Rīgas domes deputātu frakcijas pārstāve |
| 2. | Ieva Siliņa | Rīgas domes Izglītības, kultūras un sporta komitejas priekšsēdētāja vietniece, Nacionālās apvienības “Visu Latvijai!”-“Tēvzemei un Brīvībai/LNNK” un Latvijas Reģionu apvienības Rīgas domes deputātu frakcijas pārstāve |
| 3. | Zane Pūpola | Rīgas domes Mājokļu un vides jautājumu komitejas locekle, “Progresīvie” Rīgas domes deputātu frakcijas pārstāve  |
| 4. | Rita Našeniece | Rīgas domes Izglītības, kultūras un sporta komitejas priekšsēdētāja vietniece, “Jaunā Vienotība” Rīgas domes deputātu frakcijas pārstāve  |
| 5. | Mārtiņš Moors | Rīgas valstspilsētas pašvaldības Labklājības departamenta Sociālās pārvaldes priekšnieks |
| 6. | Guntars Ruskuls | Rīgas valstspilsētas pašvaldības Pilsētas attīstības departamenta Stratēģiskās vadības pārvaldes vadītājs |
| 7. | Ilona Stalidzāne | Rīgas Apkaimju iedzīvotāju centra Apkaimju attīstības un sabiedrības integrācijas pārvaldes vadītāja |
| 8. | Ilze Meilande | Rīgas Apkaimju iedzīvotāju centra Apkaimju attīstības un sabiedrības integrācijas pārvaldes Sabiedrības integrācijas un līdzdalības nodaļas vadītāja |
| 9. | Uģis Vidauskis  | Rīgas valstspilsētas pašvaldības Komunikācijas pārvaldes priekšnieka p.i. |
| 10. | Renāte Petrova | Biedrības “Radošās idejas” pārstāve |
| 11. | Iveta Vērse | Biedrības “Izglītības attīstības centrs” pārstāve |
| 12.  | Sarma Freiberga | Nodibinājuma “Fonds Nāc līdzās!” pārstāve |
| 13. | Aira Priedīte | Biedrības “ELA – Eiropas Latviešu apvienība” pārstāve |
| 14. | Vitālijs Dubovs | Biedrības “Voluntieris.lv” pārstāvis |
| 15. | Daina Strelēvica | Biedrības "Iļģuciema sievietes" pārstāve |
| 16. | Alise Vītola | Biedrības “Lab Futura” pārstāve |
| 17. | Olga Kubiškina | Biedrības “B Sports” pārstāve |
| 18. | Zane Karele | Biedrības "Iļģuciema sievietes" pārstāve |
| 19. | Līna Austra Putāne | Biedrības “Latvijas Pilsoniskā alianse” pārstāve |
| 20. | Ivars Kalniņš | Biedrības “Latvijas Nedzirdīgo savienība” pārstāvis |
| 21. | Kaspars Biezais | Biedrības “Latvijas Neredzīgo biedrība” pārstāvis |
| 22. | Ilze Garda | Biedrības “Rīgas Vācu kultūras biedrība” pārstāve |
| 23. | Evija Strupiša | Biedrības “Gribu palīdzēt bēgļiem” pārstāve |
| 24. | Miks Celmiņš | Biedrības “Make Room Europe” pārstāvis |
| 25. | Jeļena Matjakubova | Biedrības “Latvijas Krievu kultūras biedrība” pārstāve |

**Sēdē vēl piedalās:**

|  |  |  |
| --- | --- | --- |
| **Nr.** | **Vārds, Uzvārds** | **Amats** |
| 1. | Imants Lipskis | Labklājības ministrijas Darba tirgus politikas departamenta direktors |
| 2. | Valdis Gavars | Pilsētas attīstības komitejas priekšsēdētāja vietnieks un Mājokļu un vides komitejas loceklis, Nacionālās apvienības “Visu Latvijai!”-“Tēvzemei un Brīvībai/LNNK” un Latvijas Reģionu apvienības Rīgas domes deputātu frakcijas pārstāvis |
| 3. | Dana Ūdre | Rīgas Apkaimju iedzīvotāju centra Apkaimju attīstības un sabiedrības integrācijas pārvaldes Sabiedrības integrācijas un līdzdalības nodaļas projektu vadītāja |
| 4. | Irina Vasiļjeva | Rīgas Apkaimju iedzīvotāju centra Apkaimju attīstības un sabiedrības integrācijas pārvaldes Sabiedrības integrācijas un līdzdalības nodaļas projektu vadītāja |
| 5. | Dace Paegle | Rīgas Apkaimju iedzīvotāju centra Apkaimju attīstības un sabiedrības integrācijas pārvaldes Sabiedrības integrācijas un līdzdalības nodaļas projektu vadītāja |

**Sēdes darba kārtība:**

1. Prezentācija “Plānotie pasākumi personu ar invaliditāti nodarbinātības veicināšanai” Ziņotājs: **Imants Lipskis**, Labklājības ministrijas Darba tirgus politikas departamenta direktors
2. Diskusija par Konsultatīvās padomes darbību - līdzšinējo Konsultatīvās padomes locekļu atskats un secinājumi; jauno Konsultatīvās padomes locekļu – nevalstisko organizāciju pārstāvju redzējums par darbu Konsultatīvajā padomē
3. Citas aktualitātes

**Sēdes norise**

**Iveta Ratinīka** atklāj sēdi, un dod vārdu Imantam Lipskim

Prezentācija “Plānotie pasākumi personu ar invaliditāti nodarbinātības veicināšanai”.

**Imants Lipskis** sniedz prezentāciju “Plānotie pasākumi personu ar invaliditāti nodarbinātības veicināšanai”.

**Sarma Freiberga** komentē, ka no Labklājības ministrijas ziņojuma nesagaidīja vēlamo informāciju. Ziņojumā daudz tika minēts par veicināšanu, radīšanu un mācīšanos. Bet, ja runa ir par plānu, tad nekur neparadījās konkrēti cipari. Kā arī iztrūka rīcības, piemēram, kā radīt uzņēmējos interesi sadarboties ar cilvēkiem ar invaliditāti, vai būs ilgtermiņa nodokļu politika un arī kā veicināt cilvēku ar invaliditāti aktivitāti.

Jautā par to, kāda būs Labklājības ministrijas ilgtermiņa politika attiecībā uz cilvēkiem ar invaliditāti nodarbinātību? Kā tiks informēti cilvēki ar invaliditāti, kuri dzīvo tālāk no pilsētām un kuri arī labprāt kaut ko darītu? Kā arī interesē, cik mentoru ir un kāda ir Labklājības ministrijas programma, cik viņu būs nākotnē?

**Imants Lipskis** piekrīt, ka cipari nebija, prezentācija vairāk koncentrējas uz virzieniem, ko mēs šobrīd attīstām. Nodarbinātības Valsts Aģentūra (turpmāk – NVA) šobrīd stiprina konsultatīvo centru, kurā sniegs dažāda veida konsultācijas un atbalstu. NVA filiāles aptvers visus reģionus ne tikai Rīgu. Katrā filiālē būs cilvēki, kuri specializējušies darbam ar cilvēkiem ar invaliditāti, kā arī ar darba devējiem. Bet Rīgas filiāle būs vislielākā, ņemot vērā apkalpojamo cilvēku skaitu. Jāņem vērā arī tas, ka lielas nacionālā mēroga kampaņas katru gadu nevar atļauties sarīkot. Bet kampaņa tiks gatavota, lai darbība sāktos 2024.gada nogalē vai 2025.gada sākumā. Diemžēl jāatzīst, ka ierobežoto resursu dēļ nekad nebūs tādu mūžīgi subsidēto darbavietu. Nodokļu politikas jautājumā neesam panākuši vienošanos, bet ir pilotprojekts, kurā tiek atbalstīti darba devēji, kas nodarbina cilvēkus ar invaliditāti.

Piekrīt, ka mentors cilvēkiem ar garīga rakstura traucējumiem vajadzīgs ilgāku laiku. Šobrīd tie plānoti seši mēneši, bet pakalpojums tiktu dalīts divās daļās: 1) viens mentors, kurš aizved līdz darba devējam un palīdz nokārtot lietas; 2) otrs mentors ir atbalsta persona, kura pēc nepieciešamības ierodas un sniedz palīdzību.

**Sarma Freiberga** jautā cik mentoru ir šobrīd?

**Imants Lipskis** atbild, kaar nākamo gadu būs seši mentori, kas strādās ar cilvēkiem ar invaliditāti. Bet būs papildus mentori, kas strādās ar cilvēkiem, kuriem ir garīga rakstura traucējumi. Šobrīd nevar pateikt cik būs, tas ir atkarīgs no iepirkuma.

**Sarma Freiberga** komentē, ka uz visu Latviju cilvēkiem ar garīga rakstura traucējumiem 3 līdz 5 mentori nav pietiekams skaits.

**Rita Našeniece** komentē, ka mentoram ir jābūt kā mediatoram, kurš izskaidro cilvēkiem par šāda darbinieka īpatnībām. Patiesībā mentors ir vajadzīgs ne tik daudz šim cilvēkam, bet arī sabiedrībai. Jautā par to, kādā veidā darbojas mentors?

**Imants Lipskis** skaidro, ka 2023. gada pilotprojektā mentori bija no biedrības, kuriem bija pieredze darbā ar cilvēkiem ar garīga rakstura traucējumiem. To nedarīja ne ministrija, ne NVA, ne valsts pārvaldes darbinieki. Šiem mentoriem bija jābūt iepriekšējai pieredzei saskarsmē ar šo mērķa grupu.

Mentors sākumā tikās ar mērķa grupas cilvēkiem, un pēc tam apzvanīja darba devējus, kas bija pieteikušies projektā. Vēlāk devās līdzi uz darba intervijām. Mentors trīs mēnešus pieskatīja un bija sasniedzams, palīdzēja rast risinājumus pēc nepieciešamības.

**Rita Našeniece** piekrīt S. Freibergasiepriekš minētajai tēzei par to, ka trīs mēneši nav pietiekami. Un varētu apsvērt, ka šis mentors, kā palīgs darba vietā, ir tuvinieks.

**Sarma Freiberga** jautā, vai plānā ir paredzēts, ka cilvēkiar garīga rakstura un arī citiem traucējumiem nevar strādāt 8 stundas.

**Imants Lipskis** atbild, kaDarba likums pieļauj strādāt pusslodzes laiku, bet ir svarīga darba devējam pretimnākšana.

Min, ka ir ideja izveidot pagaidu darba aģentūru, lai varētu nodrošināt cilvēkiem ar invaliditāti darba vietas un tādā veidā būtu iespēja nodrošināt darbu uz dažām stundām reizi nedēļā vai dažas dienas mēnesī.

**Sarma Freiberga** komentē, ka tieši šādas inovatīvas idejas ir nepieciešamas, lai rastu risinājumu.

**Jeļena Matjakubova** jautā, vai ir atbalsts nodarbinātības nodrošināšanai jauniešiem, piemēram, vasaras laikā, vai tiem, kuri nāk no nelabvēlīgām ģimenēm.

**Imants Lipskis** atbild, ka ir NVA vasaras programma, kurā jaunietim valsts apmaksā pusi no algas, bet jaunietim ar invaliditāti pilnu algu. Tomēr uzsver, ka skolēniem un jauniešiem prioritātei vajadzētu būt mācību programmu apgūšana.

2.

Diskusija par Konsultatīvās padomes darbību - līdzšinējo Konsultatīvās padomes locekļu atskats un secinājumi; jauno Konsultatīvās padomes locekļu – nevalstisko organizāciju pārstāvju redzējums par darbu Konsultatīvajā padomē.

**Iveta Ratinīka** informē, ka Konsultatīvo padomi sabiedrības integrācijas jautājumos papildinājuši vairāki jauni kolēģi, un attiecīgi dažiem kolēģiem ir beidzies darba periods Konsultatīvajā padomē. Lūdz jaunajiem biedriem īsumā pastāstīt par savu pārstāvēto organizāciju un kādas ir prioritātes un jautājumi, kurus vēlas akcentēt esot Konsultatīvajā padomē. Bet pirms tam lūdz I. Meilandi pastāstīt par konkursa rezultātiem.

**Ilze Meilande** informē, ka 2023. gada oktobra beigās tika izsludināts konkurss NVO pārstāvju dalībai Konsultatīvajā padomē. Tika saņemti 12 pieteikumi, un tādēļ tika nolemts pagarināt pieteikšanās termiņu līdz 22. novembrim, un šajā posmā tika saņemti vēl divi pieteikumi, tā kā kopā tika saņemti 14 pieteikumi.  6. decembrī notika projektu pieteikumu vērtēšanas komisijas sēde, un saskaņā ar konkursa nolikumu tika vērtētas organizācijas pirmajā un otrajā kārtā. Visas organizācijas un visi pieteiktie pretendenti tika atzīti par atbilstošiem konkursa nolikumam un konkursa komisija nolēma visus pretendentus virzīt apstiprināšanai darbam Konsultatīvajā padomē. No pieteiktajiem pretendentiem piecas biedrības un to pārstāvji ir palikuši nemainīgi no iepriekšējā sastāva. Un tie ir Iveta Vērse, biedrība “Izglītības attīstības centrs”; Sarma Freiberga, nodibinājums “Fonds Nāc līdzās”, Kaspars Biezais, biedrība “Latvijas Neredzīgo biedrība”, Aira Priedīte, biedrība “Eiropas Latviešu apvienība un Ilze Garda”, biedrība ”Rīgas Vācu kultūras biedrība”. Divas biedrības ir palikuši sastāvā, bet nomainījušas pārstāvjus, un tā ir biedrība “Radošās idejas”, ko šobrīd pārstāvēs Renāte Petrova un biedrība “Iļģuciema sievietes”, ko pārstāvēs Zane Karele. 7 biedrības un to pārstāvji, kas nav bijuši iepriekšējā sastāvā, un tie ir Alise Vītola, biedrība “Lab Futura”; Olga Kubiškina, biedrība “B sports”; Līna Austra Putāne, biedrība “Latvijas Pilsoniskā alianse”; Ivars Kalniņš, biedrība “Latvijas Nedzirdīgo savienība”; Evija Strupiša, biedrība “Gribu palīdzēt bēgļiem”; Miks Celmiņš, biedrība “Make room Europe” un Jeļena Matjukubova, biedrība “Latvijas Krievu kultūras biedrība”. Saskaņā ar Konsultatīvās padomes nolikumu šo sastāvu ir jāapstiprina Rīgas domei, tāpēc šobrīd tiek gatavots Rīgas domes lēmuma projekts par jauno sastāvu. Jaunais konsultatīvās padomes sastāvs strādās trīs gadus.

**Zane Karele** iepazīstina ar sevi, tika izvirzīta no biedrības “Iļģuciema sievietes”, bet papildus pārstāv arī nodibinājumu “Fonds Plecs”. “Iļģuciema sievietes” jau 21 gadu strādā ar sievietēm, kas šobrīd atrodas ieslodzījumā Iļģuciema cietumā vai ir salīdzinoši nesen atbrīvotas, un veic resocializācijas darbu. Iepriekšējā Konsultatīvajā padomē biedrību pārstāvēja valdes priekšsēdētāja Daina Strelēvica. Iļģuciema cietuma sievietes ir viena no mērķu grupām, kuru pārstāvēs padomē. Otra mērķa grupa ir ārpus ģimenes aprūpes nonākušie bērni un bērnu uzņemošās ģimenes. Tie ir adoptētāji, aizbildņi, audžuģimenes, viesģimenes. Iepriekš minētās mērķa grupas ir saistītas, jo daļa no bērniem, kas nonāk ārpus ģimenes aprūpes, ir ieslodzīto sieviešu bērni.

**Evija Strupiša**iepazīstina ar sevi, pārstāv biedrību “Gribu palīdzēt bēgļiem”, kuras p mērķis ir sociālo pakalpojumu pieejamība jeb pamatvajadzību nodrošināšana jauniebraucējiem. Paralēli darbojas “Resursu centrā cilvēkiem ar garīga rakstura traucējumiem Zelda”. Centra darbības mērķis ir veiksmīga šo personu grupu integrāciju sabiedrībā.

**Alise Vītola** iepazīstina ar sevi, pārstāv biedrību “Lab Futura”. Tā ir jauna biedrība, kas aktīvi strādā mazliet vairāk kā gadu. Aktuālie jautājumi ir dzimumu līdztiesība un šobrīd aktīvi īsteno vairākas programmas, kas atbalsta sievietes no Ukrainas.

**Miks Celmiņš** iepazīstina ar sevi, pārstāv organizāciju “Make room Europe”. Kopš 2018. gada veiksmīgi sadarbojas ar Rīgas domi dažādos projektos un aktivitātēs. Lielā mērā strādā ar Rīgā dzīvojošo jauniebraucēju aktīvāku iekļaušanu sabiedrībā. Mērķis veicināt jauniebraucēju aktīvāku un efektīvāku iesaisti līdzdalībā un lēmumu pieņemšanā.

**Līna Austra Putāne**iepazīstina ar sevi, pārstāv biedrību “Latvijas Pilsoniskā alianse”, kas ir jumta organizācija nevalstiskā sektora interešu aizstāvībai. Mērķis ir veicināt labvēlīgu vidi biedrībām, nodibinājumiem, kur darboties, un lai biedrības, nodibinājumi var savas misijas un vīzijas realizēt.

**Jeļena Matjakubova** iepazīstina ar sevi, pārstāv “Latvijas Krievu kultūras biedrību”. Biedrība darbojas un atbalsta radošus cilvēkus, māksliniekus - gan dzejniekus, gan muzikantus, gan rakstniekus un bērnus. Mērķis caur projektiem  vienot un saliedēt sabiedrību.

**Renāte Petrova** iepazīstina ar sevi, pārstāv biedrību “Radošās idejas”. “Radošās idejas” ir arī iepriekš pārstāvēta Konsultatīvajā padomē, tikai uz šo sasaukumu ir virzīts cits pārstāvis. Visaktīvāk organizācija nodarbojas ar Ukrainas bēgļu integrāciju, lai bēgļi varētu pilnvērtīgi dzīvot jaunajā vidē.

**Ivars Kalniņš** iepazīstina sevi, pārstāv “Latvijas Nedzirdīgo savienību”. Organizācija pārstāv cilvēkus ar dzirdes traucējumiem, aizstāv viņu vajadzības Latvijā un darbojas, lai cilvēki tiktu pilnvērtīgi iekļauti sabiedrībā.

**Olga Kubiškina** iepazīstina ar sevi, pārstāv biedrību “B sports”. Pārstāv cilvēkus ar redzes traucējumiem un darbojas, lai mazināt šo cilvēku atstumtības risku. Organizācija vēlas darboties, lai palīdzētu pilnveidot jau esošus pakalpojumus. Aktuāls jautājums par mājokļu pielāgošanu cilvēkiem ar redzes traucējumiem.

**Sarma Freiberga** iesaka apmainīties Konsultatīvās padomes biedriem ar kontaktinformāciju, lai varētu sazināties ārpus padomes sēdēm.

**Iveta Ratinīka** iesaka iespējams nākamo sēdi rīkot klātienē un slēdz sēdi.

Sēde tiek slēgta plkst. 16:30

Sēdi vadīja: I. Ratinīka

Sēdi protokolēja: D. Ūdre

Pielikumā:

1. Prezentācija “Plānotie pasākumi personu ar invaliditāti nodarbinātības veicināšanai” .